Damian Warner

Damian David George Warner (sündinud 4. novembril 1989 Londonis) on Kanada kümnevõistleja, olümpiavõitja. 

Warner tegi täiskasvanute tiitlivõistluste debüüdi 2011. aasta maailmameistrivõistlustel Daegus, kus lõpetas kümnevõistluse 18. kohal. 

2012. aasta suveolümpiamängudel Londonis sai ta tulemusega 8442 punkti viienda koha. 

2013. aasta maailmameistrivõistlustel Moskvas võitis Warner pronksmedali isikliku rekordiga 8512 punkti. 

2014. aasta Sopotis toimunud sise-MM-il oli ta seitsmevõistluses seitsmes. Sama aasta Rahvaste Ühenduse mängudel Glasgow's võitis ta kümnevõistluse 8282 punktiga.

2015. aasta Panameerika mängudel võitis Warner kuldmedali Kanada ja võistluste rekordiga 8659 punkti. Pekingis toimunud maailmameistrivõistlustel sai ta Ashton Eatoni järel hõbemedali Kanada rekordiga 8695. 

2016. aasta suveolümpiamängudel Rio de Janeiros võitis ta tulemusega 8666 punkti Eatoni ja prantslase Kevin Mayeri järel pronksmedali. 

2017. aasta maailmameistrivõistlustel Londonis oli ta 8309 punktiga viies.

2018. aasta sisemaailmameistrivõistlustel Birminghamis võitis Warner seitsmevõistluses Mayeri järel hõbemedali Kanada rekordit tähistanud 6343 punktiga. Mais viis ta Götzises Kanada rekordi 8795 punktini.

2019. aasta Panameerika mängudel Limas võitis ta kuldmedali 8513 punktiga. Maailmameistrivõistlustel Dohas võitis ta Niklas Kauli ja Maicel Uibo järel 8529 punktiga pronksmedali.

2021. aasta mais viis Warner Götzises Kanada rekordi 8995 punktini. Ühtlasi püstitas ta kaugushüppes Kanada rekordi, kümnevõistlejate maailmarekordi 8.28 ning tõkkejooksus kümnevõistlejate maailmarekordi 13,36. Tokyo olümpiamängudel võitis Warner olümpiarekordiga 9018 punkti Mayeri ja Ashley Moloney ees kuldmedali. Sellega sai temast neljas 9000 punkti piiri ületanud kümnevõistleja.

Warner tuli 2022. aasta sisemaailmameistrivõistlustel Belgradis seitsmevõistluse maailmameistriks Kanada rekordiga 6489 punkti. Kaugushüppes püstitas ta Kanada siserekordi 8.05. 2022. aasta maailmameistrivõistlustel Eugene'is juhtis ta kümnevõistlust nelja ala järel, kuid 400 meetri jooksus saadud reievigastuse tõttu oli ta sunnitud katkestama.

2023. aasta kergejõustiku maailmameistrivõislustel Budapestis sai ta teise koha tulemusega 8804 punkti.

Warnerile kuuluvad kümnevõistlejate maailmarekordid 100 meetri jooksus (10,12) ja 110 meetri tõkkejooksus (13,36).

 Isiklikku 

Damian Warneri elukaaslane on Kanada endine tõkkejooksja Jennifer Cotten. Neil on 2021. aasta märtsis sündinud poeg Theo.

Isiklikud rekordid

 Mitmevõistlus 
Kümnevõistlus – 9018 punkti (NR), 5. august 2021, Tokyo
Seitsmevõistlus – 6489 punkti (NR), 19. märts 2022, Belgrad

 Üksikalad 

Väljas
 Ala  Tulemus  Aeg  Koht 100 m jooks  10,12  25. mai 2019   Götzis Kaugushüpe  8.28 NR  29. mai 2021   Götzis Kuulitõuge  15.34  25. mai 2019   Götzis Kõrgushüpe  2.09  25. mai 2013   Götzis 400 m jooks  46,54  30. aprill 2016   Athens 110 m tõkkejooks  13,27  4. juuli 2015   Edmonton Kettaheide  50.26  19. märts 2016   Santa Barbara Teivashüpe  4.90  16. juuli 2016   Bolton Odavise  64.67  11. august 2013   Moskva 1500 m jooks  4.24,73  23. juuli 2015   Toronto
Sees
 Ala  Tulemus  Aeg  Koht 60 m jooks  6,68  18. märts 2022   Belgrad Kaugushüpe  8.05 NR  18. märts 2022   Belgrad Kuulitõuge  15.59  21. veebruar 2020   Baton Rouge Kõrgushüpe  2.02  2. märts 2018   Birmingham 60 m tõkkejooks  7,61  19. märts 2022   Belgrad Teivashüpe  4.90  3. märts 2018   Birmingham 1000 m jooks  2.37,12  3. märts 2018   Birmingham

Allikas: Rahvusvaheline Kergejõustikuliit

 Viited 

Välislingid



Kategooria:Kanada kümnevõistlejad
Kategooria:Sündinud 1989